Podlitiek: Malema moet appèl kou, aanrandsaak verbrou, groot verkiesings gehouOpgestel deur die Podlitiek-span Julius Malema in die getuiebank. (Foto: EFF/Twitter) So net-net betyds vir Oom Paul se verjaarsdag keer die Podlitiek-span terug na hul mikrofone vir hierdie week se episode. Soos wat sekerlik te wagte is wanneer daar oor die politiek gekibbel word, neem ŉ meneer Malema groot dele van die gesprek op. Die paneel wonder hardop hoe ŉ lied so haatwekkend soos Malema se gunstelinglied oor plaasmoorde nie gesien kan word as haatspraak nie. Dit terwyl dieselfde hof met dieselfde standaarde ŉ vlag verbied. Nou-ja. Malema is immers deel van die regterlike dienskommissie… In vandeesweek se internasionale segment word beide die eerste rondte verkiesing in Brasilië en die pas afgelope verkiesing in Italië onder die loep geneem. Italië se nuwe premier wat as “verregs” beskryf is, opper vrae oor talle mediahuise se vooroordele en skeefgetrekte werklikheidsblikke. Luister Podlitiek vir hierdie, en meer!